Iese pe piață lingura care face mâncarea mai bună. Cum funcționează și care e prețul
Compania niponă Kirin Holdings scoate pe piață o lingură electrică, menită să îmbunătățească gustul mâncării, dar și să-l ajute pe cel care o folosește să se hrănească mai sănătos.
Concret, lingura prevăzută cu baterie accentuează gustul sărat, fără a fi nevoie să se adauge mai multă sare în alimente, arată Reuters.
Numită ”Salt”, lingura va costa 19.800 de yeni, adică aproximativ 127 de dolari.
Compania speră ca, în decurs de 5 ani, să aibă un milion de cumpărători la nivel global. Produsul va fi lansat și peste granițele țării din 2025.
Produsă din plastic și metal, lingura a fost dezvoltată împreună cu Homei Miyashita, un profesor de la Universitatea Meiji. Acesta a explicat că efectul de îmbunătățire a gustului este obținut prin trecerea unui câmp electric slab de la lingură la mâncare, pentru a concentra moleculele ionilor de sodiu pe limbă, în vederea accentuării gustului de sărat.
Citește mai multe pe spotmedia.ro.
Sursa: spotmedia.ro
Etichete: lingura,
Dată publicare:
21-05-2024 10:51